Bespreking:Geskiedenis van Ierland - Wikipedia
Bespreking:Geskiedenis van Ierland
Die probleem met hierdie goeters is dat dit nie duidlik is wat historie en wat mite is nie. Kan ons dit regtig als 'geskiedenis van Ierland verkoop'? Jcwf 14:23, 21 Mrt 2005 (UTC)
Hierdie is 'n reuse artikel, met heelwat style en formattering anders as ons norme. Verder lyk dit asof die hoofbron (History of the Irish race) se skakel nou gebreek is en nie meer elders te vinde is nie. Alles is nou onder die opskrif "Vroeë Ierse geskiedenis", maar ek verstaan nou nie werklik wat bedoel word met "vroeg" nie. Ek voel ongemaklik met heelwat wat ek vinnig sien. Dinge soos "So lui die legende.", sonder aanduiding van wat nou legende is en wat nie, of die gepraat van aardkabouters lyk vir my na 'n gekskeerdery of iets. Verder lyk dit asof daar eintlik net een boodskap gebring wil word in verband met die Egiptiese herkoms. Kan enigiets hierop regverdig word? Die bronnelys is selfs volgens die bydraer nie korrek of volledig nie. --Alias 13:16, 30 Desember 2005 (UTC)
Ek persoonlik dink nie dat die Bybel of die Philadelphia Church of God gesaghebbende bronne vir 'n artikel oor die Ierse geskiedenis kan wees nie. Miskien moet die artikel se naam gewysig en as esoteries-legendariese onderwerp gekenteken word (dit is geen kritiek teen die artikel nie, ek hou van hierdie soort "X-file" stories...). --Voyageur 16:53, 30 Desember 2005 (UTC)
Sjoe - hoe het hierdie storie so lank by ons verby geglip? Dit lyk vir my na totale nonsens. Ek het dit vir verwydering gelys. Daar is spore van die selfde artikel elders op die Internet - dit is daar ook maar verdag. Die Engelse ekwivalent lyk na 'n besondere mooi artikel wat ons eerder kan vertaal. Laurens 22:17, 30 Desember 2005 (UTC)
Ek wil ook nie 'n president skep waar Wikipedia eenvoudig meeste mense se opinie oor 'n saak weerspieël nie, maar ons moet darem weet dat iets reg is. Ek wil nie net sommer verwyder nie, maar ons moet darem ook sorg dat ons op die regte pad bly. --Alias 09:33, 1 Januarie 2006 (UTC)
Ontsluit van "https://af.wikipedia.org/w/index.php?title=Bespreking:Geskiedenis_van_Ierland&oldid=66399"
Die bladsy is laas op 1 Januarie 2006 om 09:33 bygewerk.